b"\n_START_ARTICLE_\nNanostruktura\n_START_PARAGRAPH_\nN\xc3\xa1nostrukt\xc3\xbara je objekt vmesne velikosti med molekulskimi in mikroskopskimi (velikosti mikrometra) strukturami._NEWLINE_Pri opisovanju je treba razlikovati med \xc5\xa1tevilom razse\xc5\xbenosti na nanolestvici. Nanoteksturirane povr\xc5\xa1ine imajo na nanolestvici eno razse\xc5\xbenost, kar pomeni, da je le debelina povr\xc5\xa1ine objekta med 0,1 in 100 nm. Nanocevi imajo na nanolestvici dve razse\xc5\xbenosti - njihov premer je med 0,1 in 100 nm; njihova dol\xc5\xbeina pa je lahko precej ve\xc4\x8dja. Krogelni nanodelci imajo na nanolestvici tri razse\xc5\xbenosti, velikost delca je med 0,1 in 100 nm v vseh prostorskih razse\xc5\xbenostih. Izraza nanodelci in ultrafini delci (angle\xc5\xa1ko ultrafine particles (UFP)) se velikokrat rabita sozna\xc4\x8dno, \xc4\x8deprav lahko ultrafini delci dose\xc5\xbeejo tudi mikrometrsko velikost. Izraz 'nanostruktura' se velikokrat rabi pri nana\xc5\xa1anju na magnetno tehnologijo."